สสัสดีค่ะคือมีเพศสัมพันธ์บ่อยกับคนที่ไม่ใช่คู่นอน เปลี่ยนคนทุกครั้ง แล้วกินยาคุมฉุกเฉินกับยาคุม28เม็ด กินยาสตรีด้วย ตอนนี้อายุยังไม่ถึง15ปี มีเลือดออกทางช่องคลอด ปัสสาวะขัดและอักเสบ มีตกขาวขุ่นๆ ปวดท้อง เมื่อยข้อ อยากจะทราบว่าอาการแบบนี้เป็นโรคอะไรค้ะ?
สวัสดีค่ะ อาการเลือดออกทางช่องคลอดที่ไม่ตรงตามรอบเดือน อาจเกิดจาก-ติดโรคติดต่อทางเพศสัมพันธ์เช่นหนองในแท้ หนองในเทียม-การติดเชื้อที่มดลูก ปากมดลูก ช่องคลอด-เนื้องอกหรือมะเร็งที่ปากมดลูก-เนื้องอกมดลูก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนหากมีเพศสัมพันธ์เปลี่ยนคู่นอนบ่อยๆ ไม่ใช้ถุงยางอนามัย มีโอกาสติดโรคติดต่อทางเพศสัมพันธ์ที่อาจทำให้มีการติดเชื้อของอวัยวะสืบพันธุ์เพศหญิงได้สูงแนะนำพบสูตินรีแพทย์เพื่อตรวจภายในและตรวจคัดกรองโรคติดต่อทางเพศสัมพันธ์ และรับยาฆ่าเชื้อที่ตรงกับโรคต่อไปการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์